62019TJ0157_INF
Unionin yleisen tuomioistuimen tuomio (neljäs jaosto) 10.2.2021 – Şanli vastaan neuvosto
(asia T-157/19)
Yhteinen ulko- ja turvallisuuspolitiikka – Tiettyihin henkilöihin ja yhteisöihin kohdistuvat rajoittavat toimenpiteet terrorismin torjumiseksi – Varojen jäädyttäminen – Luettelo henkilöistä, ryhmistä ja yhteisöistä, joiden varat ja taloudelliset resurssit jäädytetään – Kantajan nimen pysyttäminen luettelossa – Perusteluvelvollisuus
1.
Oikeudenkäyntimenettely – Kannekirjelmä – Muotovaatimukset – Oikeudenkäynnin kohteen yksilöinti – Yhteenveto kanneperusteista – Esittäminen abstraktisti – Tutkimatta jättäminen – Joustava tulkinta
(Unionin yleisen tuomioistuimen työjärjestyksen 76 artiklan d alakohta)
(ks. 24 ja 25 kohta)
2.
Toimielinten säädökset, päätökset ja muut toimet – Perustelut – Perusteluvelvollisuus – Ulottuvuus – Tiettyihin henkilöihin ja yhteisöihin kohdistetut rajoittavat toimenpiteet terrorismin torjumiseksi – Varojen jäädyttäminen – Vähimmäisedellytykset
(SEUT 296 artiklan toinen kohta; Euroopan unionin perusoikeuskirjan 41 artiklan 2 kohdan c alakohta; neuvoston yhteinen kanta 2001/931; neuvoston päätös (YUTP) 2019/25; neuvoston asetukset N:o 2580/2001 ja N:o 2019/24)
(ks. 36–40 kohta)
3.
Yhteinen ulko- ja turvallisuuspolitiikka – Tiettyihin henkilöihin ja yhteisöihin kohdistetut rajoittavat toimenpiteet terrorismin torjumiseksi – Varojen jäädyttäminen – Perusteluvelvollisuus – Ulottuvuus – Perustelut – Kantajan nimen pysyttäminen riidanalaisissa luetteloissa sillä perusteella, että hänellä on yhteys PKK:hon, joka on luokittelu terroritekoja toteuttaneeksi ryhmäksi tai yhteisöksi – Neuvoston toimien, joilla PKK merkittiin uudelleen varojen jäädyttämistä koskeviin luetteloihin vuosina 2014–2017, kumoaminen – Riittämättömät perustelut
(SEUT 296 artikla; neuvoston päätös (YUTP) 2019/25; neuvoston asetus 2019/24)
(ks. 53–56 ja 60–64 kohta)
4.
Oikeudenkäyntimenettely – Kannekirjelmä – Muotovaatimukset – Oikeudenkäynnin kohteen yksilöinti – Vahingonkorvausvaatimus, joka esitettiin ensimmäisen kerran vastauskirjelmässä – Tutkimatta jättäminen
(SEUT 268 ja SEUT 340 artikla; unionin yleisen tuomioistuimen työjärjestyksen 76 artiklan d alakohta)
(ks. 70–72 kohta)
Aihe
Kanne, jossa vaaditaan yhtäältä SEUT 263 artiklan nojalla kumoamaan niitä henkilöitä, ryhmiä ja yhteisöjä koskevan luettelon muuttamisesta ja ajan tasalle saattamisesta, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa, sekä päätöksen (YUTP) 2018/1084 kumoamisesta 8.1.2019 annettu neuvoston päätös (YUTP) 2019/25 (EUVL 2019, L 6, s. 6) ja tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta sekä täytäntöönpanoasetuksen (EU) 2018/1071 kumoamisesta 8.1.2019 annettu neuvoston täytäntöönpanoasetus (EU) 2019/24 (EUVL 2019, L 6, s. 2) siltä osin kuin ne koskevat kantajaa, ja toisaalta SEUT 268 artiklan nojalla korvausta kantajalle näistä toimista aiheutuneeksi väitetystä vahingosta.
Ratkaisu
1)
Niitä henkilöitä, ryhmiä ja yhteisöjä koskevan luettelon muuttamisesta ja ajan tasalle saattamisesta, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa, sekä päätöksen (YUTP) 2018/1084 kumoamisesta 8.1.2019 annettu neuvoston päätös (YUTP) 2019/25 ja tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta sekä täytäntöönpanoasetuksen (EU) 2018/1071 kumoamisesta 8.1.2019 annettu neuvoston täytäntöönpanoasetus (EU) 2019/24 kumotaan siltä osin kuin ne koskevat Dalokay Şanlia.
2)
Kanne hylätään muilta osin.
3)
Euroopan unionin neuvosto vastaa omista oikeudenkäyntikuluistaan, ja se velvoitetaan korvaamaan Şanlin oikeudenkäyntikulut.
4)
Alankomaiden kuningaskunta vastaa omista oikeudenkäyntikuluistaan.